Suchinthana/ta-wikipedia huggingface dataset:
உருசியாவின் ஆறாம் இவான்

ஆறாம் இவான் அந்தோனொவிச் (Ivan VI Antonovich of Russia (Ivan Antonovich; ;  – ), இரசியப் பேரரசின் அரசனாக 1740 ஆம் ஆண்டில் 2 மாதக் குழ்ந்தையாக இருகும் போது அறிவிக்கப்பட்டான். ஆனாலும் இவன் பேரரசனாக முடிசூடவில்லை. ஓராண்டுக்குள்ளேயே முதலாம் பீட்டரின் மகள் எலிசபெத்தினால் பதவியில் இருந்து அகற்றப்பட்டுச் சிறைப் பிடிக்கப்பட்டான். இவான் தனது இறுதிக் காலம் முழுவதும் சிறையிலேயே கழித்தான். 1764 ஆம் ஆண்டில் தனது 23வது அகவையில் இவனைச் சிறையில் இருந்து விடுவிக்க எடுக்கப்பட்ட ஒரு முயற்சியில் சிறைக் காவலாளிகளால் குத்திக் கொலை செய்யப்பட்டான்.

மேற்கோள்கள்

1740 பிறப்புகள்
1764 இறப்புகள்
உருசியப் பேரரசர்கள்
மதராசபட்டினம் (திரைப்படம்)

மதராசபட்டினம் என்பது 2010ல் வெளியான ஒரு தமிழ்த் திரைப்படம் ஆகும். இத்திரைப்படத்தினை விஜய் இயக்கியிருந்தார். இத்திரைப்படத்தில் ஆர்யா, ஏமி ஜாக்சன், நாசர், கொச்சின் ஹனீபா ஆகியோர் முக்கிய வேடங்களில் நடித்துள்ளனர். இத்திரைப்படத்திற்கு ஜி. வி. பிரகாஷ் குமார் இசை அமைத்திருந்தார்.

கதைச் சுருக்கம்
கதைப்படி, இந்தியாவிற்கு சுதந்திரம் கிடைக்கப்போகும் தருணத்தில் மதராசப்பட்டினத்தில் வசிக்கும் சலவை தொழிலாளி ஆர்யா. அவரது வீரதீர செயல்களையும், நற்குணங்களையும் யதேச்சையாக கவனிக்கின்ற ஆ‌ங்கிலேய கவர்னரின் மகளுக்கு ஆர்யா மீது காதல். அந்த காதல் தடைகளைத் தாண்டி வெற்றியடைந்ததா தோல்வியடைந்ததா என்பதை கதாநாயகி நினைவலைகளில் இருந்து கூறுகிறது இப்படம்.

இந்தியா சுதந்திரம் பெறும் சமயத்தில் சென்னை ஆளுநராக இருந்தவரின் புதல்வி ஏமி ஜாக்சன். அவர் சென்னையில் தனது மொழிபெயர்ப்பாளருடன் சுற்றிக் கொண்டிருக்கும் போது ஆர்யா ஒரு கழுதைக்குட்டியைக் காப்பாற்றுவதைக் காண்கிறார். இதைக் கண்டு ஆர்யா மீது காதல் கொள்கிறார். தொடர்ந்து வரும் சந்திப்புகளில் ஆர்யாவும் ஏமி மீது காதல் கொள்கிறார். இதைத் தொடர்ந்து ஆர்யா, ஏமிக்கு ஒரு தாலியைக் கொடுக்கிறார். ஆனால் சுதந்திரம் கிடைத்த பின்பு இருவரும் பிரிக்கப்படுகிறார்கள். 60 ஆண்டுகளுக்குப் பின் ஆர்யாவிடம் இருந்து பெற்ற தாலியைத் திருப்பிக் கொடுக்க இந்தியா வரும் ஏமி, ஆர்யா இத்தனை ஆண்டுகளாகத் திருமணம் செய்து கொள்ளவில்லை என்றும் தனது பெயரில் பல நற்பணிகள் செய்து வருகிறார் என்றும் அறிகிறார். இதைத் தொடர்ந்து ஏமியும் ஆர்யாவின் சமாதியின் அருகே உயிர் துறக்கிறார்.

நடிகர்கள்

 ஆர்யா இளம்பரிதி (அல்லது) பரிதி என
 ஏமி சாக்சன் ஆமி வில்கின்சன் 
 நாசர் - அய்யாகண்ணு
 கொச்சி ஹனீஃபா - நம்பி
 லிசா லாசரஸ் கேத்தரின்
 அலக்சு ஓ'நெல் -ராபர்ட் எல்லிஸ்
 எம். ஆர். கிஷோர் குமார் - ரெங்கன்
 கபீராக உமர் லத்தீப்
 கர்ணனாக என்.எல். சீனிவாசன்
 சதீஸ் - பச்சை
 எம். எசு. பாசுகர் - வேங்கப்பன்
 பாலா சிங் துரைசாமி 
 பாலாஜி வேணுகோபால் வீரசேகர முரளி
 லோலு சபா ஜீவா முரளியின் உதவியாளர்
 இளங்கோ குமரவேல் - டாக்ஸி ஓட்டுனர்
 லீமா பாபு -  செல்வி
 டி. எம். கார்த்திக் - பெயிண்டர் என
 ஜார்ஜ் மரியன் ஆங்கில ஆசிரியராக
 அப்புக்குட்டி - சோம்பேரி மனிதன்
 அஜயன்பாலா - சென்னை மத்திய தொடருந்து நிலையம் - நிலைய தலைவர்
 சம்பத் ராம் - காவல் அதிகாரி
 நீலு நஸ்ரீன்
 ஆளுநராக ஜாக் ஜேம்ஸ்
 ஆளுநரின் மனைவியாக லவ்டே ஸ்மித்
 ரெவரெண்ட் எம். ஸ்மித் ஆக மைக் பாரிஷ்
 பிரித்தானிய அதிகாரியாக மாத்தியூ பெல்லன்

இசை

மதராசபட்டினம் திரைப்படத்திற்கு ஜி. வி. பிரகாஷ் குமார் இசை அமைத்தார். இந்த பாடல்களை 4 ஏப்ரல் 2010 அன்று கமல்ஹாசன் மற்றும் அல்லு அர்ஜுன் ஆகியோர் வெளியிட்டனர். பாடல்களை நா. முத்துக்குமார் எழுதினார்.

தமிழ் பாடல்கள்

தெலுங்கு பாடல்கள்

மேற்கோள்கள்

வெளி இணைப்புகள்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
வரலாற்றுத் தமிழ்த் திரைப்படங்கள்
தமிழ் தேசபக்தித் திரைப்படங்கள்
ஆர்யா நடித்துள்ள திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
மதுரைத் தமிழ்

மதுரைத் தமிழ் அல்லது மதுரை பேச்சுத் தமிழ் என்பது தமிழ் மொழியின் ஒரு வட்டார வழக்கு ஆகும். தென் தமிழகத்தில் மதுரை மற்றும் அதனை சுற்றியுள்ள திண்டுக்கல், சிவகங்கை, ராமநாதபுரம், விருதுநகர், தேனி ஆகிய மாவட்ட மக்களால் பேசப்படும் தமிழுக்கு பொதுவாக மதுரைத் தமிழ் என்று பெயர். மதுரைத் தமிழ் பிற வட்டார வழக்குகளை போல இருந்தாலும் இந்த வட்டாரத்தில் மட்டுமே பயன்படுத்தப்படும் ஒருசில வார்த்தைகளைக் கொண்டு இவற்றை அடையாளம் காணலாம்.

 வந்தாங்கெ (வந்தார்கள்)
 போனாங்கெ (போனார்கள்)
 அங்கனக்குள்ள (அங்கே)
 இங்ஙனக்குள்ள (இங்கே)
 அங்கிட்டு (அந்த இடத்தில)
 இங்கிட்டு (இந்த இடத்தில்) போன்ற வார்த்தைகளை உதாரணமாக கூறலாம்.

மதுரை மக்களின் பேச்சு வழக்கு இசைப் பின்னணி வாய்ந்தது. சொற்கள் மற்ற மாவட்டங்களில் பேசுவதைவிட சற்று நீண்டு ஒலிக்கும். 'ய' கர 'இ'கரத்தின் தாக்கம் ஒவ்வொரு சொல்லிலும் காணப்படுவதால் மதுரை அல்லாதோர் பொருள் கொள்வதில் பிறழ்வு ஏற்பட வாய்ப்புள்ளது.

சில மதுரைத் தமிழ் வழக்குகள் 
 அவன் இருந்தான் - அவென் இருந்த்யான் -(அவன் இருந்தேன் எனப் பிறழ்ந்து ஒலிக்க நேரும்)
நான் வந்தேன் - நான் வந்தீன்; நாங்கள் இருக்கிறோம் - நாங்க இருக்கம்
 அல்லவா என்பது 'ல' என்று ஒரு எழுத்தாகக் குறுகிவிடும் (சொல்றம்ல, வருவம்ல)
 எவ்வளவு - எம்புட்டு . என்னுடைய - 'என்வீட்டு' (ஏமுட்டு)  
 'ர' கரச் சிதைவு ( ஆங்கிலத்தில் 'கார்' என்பது கா என்பதுபோல்) - அவர்கள் வந்தார்கள்; இருப்பார்கள் - அவக வந்தாக..; இருப்பாக..

மதுரைப் பகுதிகளில் நடைபெறும் கதைகளை சித்தரிக்கும் படங்களால் மதுரை வட்டார வழக்கு சிலகாலமாக பிரபலமடைந்து வருகிறது. (எ.கா - 'இப்பவே கண்ணக் கட்டுது')

கருத்தாழமுள்ள சொற்கள் 

மதுரை மக்களின் உரையாடல்களில் போகிற போக்கில் கருத்தாழமுள்ள சொற்கள் வெளிப்படும். சில எடுத்துக்காட்டுகள் :

கருத்தாழமுள்ள சொற்கள் என்று ஜாரி, ஜாரி ஜோக்கர், ஜென்ட் ஆயிடுவோம்  என்ற சொற்களை சேர்த்திருப்பது தவறானது என கருதுகிறேன். இந்த சொற்கள் பிற மதுரை சொற்களை போல அனைத்து தரப்பு  மதுரை மக்களும் பயன்படுத்தும் பொது வார்த்தை அல்ல என்பதும் எனது கருத்து. தயவு கூர்ந்து சரிபார்க்கவும்.

உசிலம்பட்டி தமிழ்

மதுரைத் தமிழில் மதுரை மாவட்டம் உசிலம்பட்டி பகுதியிலுள்ள பிரமலைக் கள்ளர் எனும் சாதியினர் பயன்படுத்தும் பேச்சு வழக்கு தனியானது. சற்று வித்தியாசமானதும் கூட. இந்த சாதியினர் உசிலம்பட்டி பகுதியில் அதிகமாக இருப்பதால் இவர்கள் பயன்படுத்தும் பேச்சு வழக்கு இந்தப் பகுதியில் இருக்கும் அனைத்து சாதியினரிடம் பரவலாகி இருப்பதுடன் அனைவராலும் பேச்சு வழக்கில் தொடர்ந்து கொண்டிருக்கிறது.சில தமிழ் சொற்கள் மிகவும் வித்தியாசமாகவும் உண்மையான பொருளைத் தவிர்த்துப் புதிய பொருள் தருவதாகவும் உள்ளது. உதாரணமாக சில சொற்கள்.

 கோளாறு - இந்தச் சொல் பழுதடைந்ததைக் குறிக்கப் பெரும்பான்மையாகப் பயன்படுத்தப்படுகிறது. ஆனால் இவர்கள் இந்தச் சொல்லை "அறிவுடன் செயல்பட" அறிவுறுத்தப் பயன்படுத்துகின்றனர்.
 சியான் - தாத்தா
 மொக்கப்பன் - தாத்தா
 மொக்கத்தாள் - பாட்டி
 நல்லப்பன் - சிற்றப்பா (அப்பா உடன் பிறந்த சகோதரன்)
 நல்லத்தாள் - சித்தி (அம்மா உடன் பிறந்த சகோதரி)

பிற வட்டார வழக்குகள்

தமிழ் மொழியில் ஏறத்தாழ 22 வட்டார வழக்குகள் உள்ளன. ஆதி திராவிடர், ஐயர், ஐயங்கார், அரவா, பருகண்டி, கசுவா, கொங்கர், கொரவா, கொர்சி, மதராஸி, பரிகலா, பாட்டு பாஷை, இலங்கைத் தமிழ், மலேயா தமிழ், பர்மா தமிழ், தென்னாப்பிரிக்கா தமிழ், திகாலு, அரிஜன், சங்கேதி, கெப்பார், மதுரை, திருநெல்வேலி, கொங்கு மற்றும் குமரித்தமிழ் என வகைப்படுத்தலாம்.

மேற்கோள்கள்

தமிழின் வட்டார வழக்குகள்
பி. ஜெயச்சந்திரன்

பி. ஜெயசந்திரன் (, ; பிறப்பு: மார்ச் 3, 1944) தென்னிந்தியத் திரைப்படப் பின்னணிப் பாடகர். தமிழ், மலையாளம், கன்னடம்,தெலுங்கு மற்றும் இந்தி மொழித் திரைப்படங்களில் பாடியுள்ளார். அவர் இந்திய தேசிய திரைப்பட விருதை ஒருமுறையும்  தமிழக அரசின் மாநில திரைப்பட விருதை நான்கு முறையும் கேரள மாநில திரைப்பட விருதை நான்குமுறையும் பெற்றுள்ளார். 1997 ஆண்டு தமிழக அரசின் கலைமாமணி விருது பெற்றார்.

வாழ்க்கைச் சுருக்கம்
ஜெயச்சந்திரன் எர்ணாகுளத்தின் இரவிபுரம் பகுதியில் புகழ்பெற்ற இசைக்கலைஞரும் கொச்சி அரச பரம்பரையைச் சேர்ந்தவருமான ரவிவர்மா கொச்சனியன் தம்புரானுக்கும் சுபத்திரா குஞ்சம்மாவிற்கும் பிறந்தவர். அன்னையின் தூண்டலால் ஆறு வயதிலேயே மிருதங்கம் வாசிக்கப் பயின்றார். எட்டு வயதில் கிறித்தவ தேவாலயங்களில் பக்திப் பாடல்கள் பாடத்தொடங்கினார். இரிஞ்சாலகுடாவில் வளர்ந்த ஜெயச்சந்திரன் அங்குள்ள தேசியப் பள்ளியில் படித்து வந்த நேரத்தில் பள்ளிப் போட்டிகளில் மிருதங்கம் மற்றும் மெல்லிசையில் பல பரிசுகளைப் பெற்று வந்தார். மாநில பள்ளிச்சிறுவர்களுக்கான ஓர் போட்டியில் 1958ஆம் ஆண்டு சிறந்த மிருதங்கக் கலைஞராக பரிசு பெற்றார். இதேப் போட்டியில் பின்னணிப் பாடகர் யேசுதாஸ் சிறந்த செவ்விசைப் பாடகராக தேர்வு பெற்றார்.

விலங்கியலில் பட்டப்படிப்பை முடித்துக் கொண்டு 1965 இல் ஜெயச்சந்திரன் சென்னை வந்து சேர்ந்தார்.

திரை வாழ்வு 
1965 இல் இந்திய பாக்கித்தான் போர் நிதி நிகழ்ச்சி ஒன்றில் கலந்து கொண்டு ஜெயச்சந்திரன் பாடினார். அந்த நிகழ்ச்சிக்கு வந்திருந்த ஏ. வின்சென்ட், தயாரிப்பாளர் ஆர். எஸ். பிரபு ஆகியோர் ஜெயச்சந்திரனை அவர்களின் குஞ்சாலி மரக்கார் என்ற மலையாளப் படத்தில் பாட வைத்தார்கள். இப்படம் வெளிவரும் முன்னரே ஜெயச்சந்திரன் பாடிய களித்தோழன் படம் வெளி வந்தது. 1972ஆம் ஆண்டு "பணிதீராத வீடு" என்ற மலையாளத் திரைப்படத்தில் எம். எஸ். விஸ்வநாதன் இசையமைப்பில் பாடிய நீலகிரியுடே என்ற பாடலுக்காக முதல் கேரள மாநில விருது பெற்றார்.1985ஆம் ஆண்டு "ஸ்ரீ நாராயண குரு" என்ற மலையாளத் திரைப்படத்தில் அவரது பாடல் சிவசங்கர சர்வ சரண்ய விபோ, தேசியத் திரைப்பட விருதினைப் பெற்றுத் தந்தது. ஏ. ஆர். ரகுமான் இசையில் கிழக்குச்சீமையிலே படத்தில் அவரது பாடல் கத்தாழம் காட்டுவழி தமிழ்நாடு மாநில திரைப்படவிருது பெற்றது.

1975ஆம் ஆண்டு ஏ.ஆர்.ரகுமானின் தந்தை ஆர். கே. சேகர் இசையமைத்த "பெண்படா" என்ற மலையாளத் திரைப்படத்தில் வெள்ளி தேன் கிண்ணம் போல் என்ற இவரது பாடல், ஒன்பது வயதில் திலீப் சேகர் என்ற ஏ. ஆர். ரகுமான் இசையமைத்த முதல் பாடலாகக் கருதப்படுகிறது.
1973ம் ஆண்டு வெளியான அலைகள் தமிழ் படத்தில் ""பொன்னென்ன பூவென்ன பெண்ணே..."" என்ற பாடலை எம் எஸ் வி இசையில் அறிமுகம்.

மேற்கோள்கள்

வெளியிணைப்பு
 அலுவல்முறை வலைத்தளம்

திரைப்படப் பாடகர்கள்
1944 பிறப்புகள்
தமிழக அரசு திரைப்பட விருது வெற்றியாளர்கள்
வாழும் நபர்கள்
கேரள மாநில திரைப்பட விருது வென்றவர்கள்
கலைமாமணி விருது பெற்றவர்கள்
தமிழ்த் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
தெலுங்குத் திரைப்படப் பின்னணிப் பாடகர்கள்
கன்னடத் திரைப்படப் பின்னணிப் பாடகர்கள்
பெரமியம்

பெரமியம் (ஆங்கிலம்:Peramiyam),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம்  மூலனூர்பேரூராட்சியில் இருக்கும் ஒரு ஊராட்சி ஆகும்.

புவியியல்

இவ்வூரின் அமைவிடம் 10.80° N 77.63° E  ஆகும்.
கடல் மட்டத்தில் இருந்து இவ்வூர் சராசரியாக 238 மீட்டர் (780 அடி) உயரத்தில் இருக்கின்றது.

மக்கள் வகைப்பாடு

இந்திய 2001 மக்கள் தொகைக் கணக்கெடுப்பின்படி 2000 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மூலனூர் மக்களின் சராசரி கல்வியறிவு 61% ஆகும், இதில் ஆண்களின் கல்வியறிவு 71%, பெண்களின் கல்வியறிவு 50% ஆகும். இது இந்திய தேசிய சராசரி கல்வியறிவான 59.5% விட கூடியதே.

இறை வழிபாடு தளங்கள் 

அருள்மிகு வலஞ்சுழிநாதர் திருக்கோயில்.

ஆதாரங்கள்

 தமிழ்நாடு மாநிலத்திலுள்ள ஊர்களும் நகரங்களும்
எஸ். சி. கிருஷ்ணன்

எஸ். சி. கிருஷ்ணன் (S. C. Krishnan)  சௌராட்டிர சமூகத்தைச் சேர்ந்த தென்னிந்தியாவின் பழம்பெரும் திரைப்படப் பின்னணிப் பாடகர் ஆவார். 1950களில் தமிழ்திரைப்படங்களில் பல பாடல்களைப் பாடியுள்ளார். தமிழர் உள்ளத்தில் நீங்கா இடம் பிடித்த 'அத்தானும் நான் தானே', 'சித்தாடை கட்டிக்கிட்டு', 'மண்ணை நம்பி மரமிருக்கு' ஆகிய பாடல்களைப் பாடியுள்ளார்.

இளமைக்காலம்
அப்போது இராமநாதபுரம் மாவட்டத்தின் கீழிருந்த சிவகங்கையில் 1929 ஆம் ஆண்டு செல்வம் ஆச்சாரி என்ற நகைத் தொழிலாளியின் நான்காவது மகனாகப் பிறந்தார். 1937 ஆம் ஆண்டு டி. கே. எஸ். நாடகக் குழுவில் நடிகராகச் சேர்ந்தார். பின்னர் என். எஸ். கிருஷ்ணன், கே. ஆர். ராமசாமி ஆகியோரின் நாடகக் குழுக்களிலும் நடிகராக இருந்துள்ளார். அப்போது அறிஞர் அண்ணாவின் வேலைக்காரி, ஓர் இரவு ஆகிய நாடகங்களில் நடித்துள்ளார். இந்த இரண்டு நாடகங்களும் வேலைக்காரி, ஓர் இரவு என்ற பெயரிலேயே பின்னர் திரைப்படமாக்கப்பட்டன.

தொழில் வாழ்க்கை
1949 ஆம் ஆண்டு சேலம் மாடர்ன் தியேட்டர்ஸ் நிறுவனத்தில் நடிகராக வேலைக்குச் சேர்ந்தார். பெரிய திரைப்பட தயாரிப்பு நிறுவனங்களில் அக்காலத்தில் நடிகர்கள் மாதச் சம்பளத்தில் நியமிக்கப்படுவது வழக்கம். அங்கு வேலை செய்யும் காலத்தில் மாடர்ன் தியேட்டர்ஸ் தயாரித்த பல படங்களில் நடித்துள்ளார். 1952 ஆம் ஆண்டு இந்த நிறுவனம் கல்யாணி என்ற திரைப்படத்தைத் தயாரித்த போது அதில் முதன்முதலாக இரண்டு பாடல்கள் பாடினார். ஒரு பாடலைத் தனித்தும், மற்றப் பாடலை கே. ராணியுடன் இணைந்தும் பாடினார். தனித்துப் பாடிய கலப்படம், கலப்படம் என்ற பாடல் புகழ் பெற்றது. அதன் பின் பின்னணிப் பாடகராக விளங்கினார்.

இவர் கருநாடக இசையில் நல்ல தேர்ச்சி பெற்றவராக இருந்தும் பெரும்பாலும் நகைச்சுவை நடிகர்களுக்குக் குரல் கொடுக்கவே இவரை இசையமைப்பாளர்கள் பயன்படுத்தினார். எனினும் அமுதவல்லி என்ற திரைப்படத்தில் இவர் டி. ஆர். மகாலிங்கத்துடன் இணைந்து பாடிய தத்துவக் கலையுடன் என்ற பாடல் இவரது சங்கீத ஞானத்தை வெளிப்படுத்துவதாக அமைந்தது.

இவர் சிறிது காலம் சென்னை தொலைக்காட்சி நிலையத்தில் இசையமைப்பாளராகப் பணியாற்றினார்.

விருதுகளும் பட்டங்களும்
1981 ஆம் ஆண்டு தமிழ் நாடு மாநில அரசால் கலைமாமணி விருது வழங்கி கௌரவிக்கப்பட்டார்.

சொந்த வாழ்க்கை
இவருக்கு மனைவி, இரண்டு மகள்கள், ஒரு மகன் குடும்பமாக அமைந்தனர். டி. ஆர். மகாலிங்கம் இவரது சிறந்த நண்பராக இருந்தார். தொலைக்காட்சி நிலையத்தில் பணியாற்றிக் கொண்டிருந்தபோது பக்கவாத நோயால் பீடிக்கப்பட்டார். சுமார் 4 வருடங்கள் நோயால் அவதிப்பட்ட பின்னர் 1983 ஆம் ஆண்டு இயற்கை எய்தினார்.

மேற்கோள்கள்

நூற்பட்டியல்

வெளி இணைப்புகள்
 - அவரது முதல் தனிப்பாடல்.
எஸ். சி. கிருஷ்ணன் பாடல்கள்

தமிழ்த் திரைப்படப் பின்னணிப் பாடகர்கள்
தமிழ்நாட்டுத் திரைப்பட நடிகர்கள்
கலைமாமணி விருது பெற்றவர்கள்
தமிழ்நாட்டுப் பாடகர்கள்
1929 பிறப்புகள்
1983 இறப்புகள்
தீனா (திரைப்படம்)

தீனா (Dheena) அஜீத் குமார் நடித்து 2001 ஆம் ஆண்டு சனவரி மாதம் 14 ஆம் தேதியன்று வெளியான ஒரு தமிழ்த் திரைப்படமாகும். இத்திரைப்படத்தில் சுரேஷ் கோபி, லைலா போன்றோர் முன்னணிக் கதாப்பாத்திரங்களில் நடித்துள்ளனர். இந்த திரைப்படத்தை இயக்கியதன் மூலமாகத்தான் இயக்குநர் ஏ. ஆர். முருகதாஸ் தமிழ்த் திரையுலகிற்கு அறிமுகம் ஆனார். இத்திரைப்படத்திற்கு யுவன் சங்கர் ராஜா இசை அமைத்துள்ளார்.

தயாரிப்பு
ஏ. ஆர். முருகதாஸ் இயக்குநர் எஸ். ஜே. சூர்யாவிடம் உதவி இயக்குநராக பணிபுரியும்பொழுதே நடிகர் அஜித் குமாரிடம் இப்படத்தில் லைலா மற்றும் சுரேஷ் கோபியுடன் இணைந்து நடிக்க சம்மதம் பெற்றார்.

நடிகர்கள்
 அஜித் குமார் - தீனதயாளன் (தீனா)
 சுரேஷ் கோபி - ஆதிகேசவன்
 லைலா - சித்ரா
 திவ்யா
 சிறீமன்
 சியாம் கணேஷ்
 'மகாநதி' சங்கர் நாராயணன்
 ராஜேஷ்
 சீலா
 நக்மா - வத்திக்குச்சி பத்திக்காதுடா பாடலில் மட்டும்

பாடல்கள்

இத்திரைப்படத்திற்கு இசையமைத்தவர் யுவன் சங்கர் ராஜா ஆவார். திசம்பர் 2000 அன்று வெளியான இத்திரைப்படத்தின் பாடல்கள் அனைத்தும் சிறப்பான வெற்றிப் பாடல்களாகும். யுவன் சங்கர் ராஜா தமிழ்த் திரைப்படத் துறையில் தனக்கென்று ஒரு இடத்தை பிடித்துக் கொள்ள அவருக்கு இத்திரைப்படம் உதவியது.

வகை
அதிரடித் திரைப்படம்

மேற்கோள்கள்

வெளி இணைப்புகள் 
 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
அஜித் குமார் நடித்துள்ள திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
பழிவாங்குதல் குறித்தான திரைப்படங்கள்
அறிமுக இயக்குநர் திரைப்படங்கள்
ஏ. ஆர். முருகதாஸ் இயக்கிய திரைப்படங்கள்
லைலா நடித்த திரைப்படங்கள்
ராஜேஷ் நடித்த திரைப்படங்கள்
எங்கள் அண்ணா (திரைப்படம்)

எங்கள் அண்ணா (Engal Anna) என்பது 2004 ஆம் ஆண்டில் சித்திக் இயக்கத்தில் வெளியான தமிழ்-மொழி நகைச்சுவை நாடகத் திரைப்படம் ஆகும். இந்த திரைப்படத்தில் விஜயகாந்த், பிரபுதேவா, வடிவேல்,பாண்டியராஜன், நமிதா, சொர்ணமால்யா, இந்திரஜா, லால், மணிவண்ணன், ஆனந்த் ராஜ் போன்ற பலர் நடித்துள்ளார்கள்.

இது 2003 ஆம் ஆண்டு மலையாளத்தில் வெளியானகிரோனிக் பேச்சிலர் படத்தின் மறு ஆக்கம் ஆகும். இப்படம் 14 சனவரி 2004 அன்று வெளியிடப்பட்டு வணிக ரீதியாக வெற்றி பெற்றது.

நடிகர்கள் 
 விஜயகாந்த் - எஸ்பி சுந்தரலிங்கம் பிரபாகரன் 
 பிரபுதேவா - கண்ணன் 
 வடிவேல் - மயில்சாமி
 பாண்டியராஜன் - சீனு
 நமிதா - கௌரி
 சொர்ணமால்யா - பார்வதி
 இந்திரஜா - பவானி ஈஸ்வரமூர்த்தி
 ரேவதி பிரியா - இளைய பவானி
 லால் - சுந்தரலிங்கம் & வீரபாண்டியன் 
 மணிவண்ணன் - ராமநாதனாக மணிவண்ணன்; எஸ்பியின் மாமா & கண்ணனின் அப்பா
 ஆனந்த் ராஜ் - துரைராஜா
 வடிவுக்கரசி - ஈஸ்வரி
 தியாகு - தர்மராஜ்
 எம். எசு. பாசுகர் - மணி
 குயிலி - லட்சுமி; சுந்தரலிங்கத்தின் முதல் மனைவி
 யுவஸ்ரீ - பானுமதி; சுந்தரலிங்கத்தின் இரண்டாவது மனைவி 
 சபிதா ஆனந்த் - துர்கா; ஈஸ்வரமூர்த்தியின் மனைவி
 பசி சத்யா - மங்களம்; துரைராஜின் அம்மா
 பவன் குமார் - ஆனந்தன்
 விஜய சிங் - சுசீலா
 ஸ்ரீலதா - ராணி; கண்ணனின் மூத்த சகோதரி
 மின்னல் தீபா - கீதா; கண்ணனின் காதலி

தயாரிப்பு 
நடிகர் விஜயகாந்த் நடிப்பில் வெளியான முந்தைய படங்கள் வசூல் ரீதியாக தோல்வியடைந்ததை அடுத்து, மலையாளப் படமான 'கிரோனிக் பேச்சிலர்' படத்தை தமிழில் மறு ஆக்கம் செய்ய விஜயகாந்த் முடிவு செய்தார். கிரோனிக் பேச்சிலர் படத்தை இயக்கிய சித்திக், இந்த தமிழ் பதிப்பை இயக்கும் பொறுப்பை ஏற்றிருந்தார்.

படத்தில் மற்றொரு முக்கிய வேடத்தில் நடிக்க கார்த்திக்கை முதலில் சித்திக் அணுகினார், ஆனால் நடிகர் அதை நிராகரித்து அந்த பாத்திரம் பிரபுதேவாவுக்கு சென்றது. முன்னதாக தெலுங்குப் படங்களில் நடித்த பைரவி, முன்னணி நடிகையாகத் தேர்ந்தெடுக்கப்பட்டு, தமிழில் அறிமுகமானார், மேலும் தனது பெயரை நமிதா என்று மாற்றிக்கொண்டார். இந்த படத்தில் முதல் படத்தில் நடித்த இந்திரஜா மீண்டும் தமிழ் பதிப்பில் நடிக்க தேர்வு செய்யப்பட்டார்., மேலும் வடிவேல், பாண்டியராஜன், சொர்ணமால்யா, ஆனந்த் ராஜ் மற்றும் பாண்டியராஜன் ஆகியோருடன் துணை வேடங்களில் நடிக்க தேர்ந்தெடுக்கப்பட்டார். இந்தப் படம் மூலம் மலையாள நடிகர் லால் தமிழ்த் திரைப்படங்களில் அறிமுகமானார்.

ஒலிப்பதிவு 
இந்த படத்திற்கு தேவா இசையமைத்துள்ளார்.

வெளியீடு 
எங்கள் அண்ணா படம் 14சனவரி 2004 அன்று தைப்பொங்கல் பாண்டியின் போது வெளியிடப்பட்டது. இந்த படத்தின் விநியோக உரிமை ₹60 லட்சத்திற்கு விற்கப்பட்டது (2023 இல் ₹2.1 கோடி அல்லது US$270,000க்கு சமம்). இதே காலகட்டத்தில் வெளியான கோவில், புதுக்கோட்டையிலிருந்து சரவணன், விருமாண்டி உள்ளிட்ட படங்களின் போட்டியை எதிர்கொண்டாலும் வெற்றி பெற்றது.

மேற்கோள்கள்

வெளி இணைப்புகள்
 

2004 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
மணிவண்ணன் நடித்த திரைப்படங்கள்
விஜயகாந்த் நடித்துள்ள திரைப்படங்கள்
நமிதா நடித்த திரைப்படங்கள்
வடிவேலு நடித்த திரைப்படங்கள்
பிரபுதேவா நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
வடிவுக்கரசி நடித்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
நீர்வேலி கந்தசுவாமி கோயில்

நீர்வேலி கந்தசுவாமி கோயில் யாழ்ப்பாண மாவட்டத்திலுள்ள நீர்வேலி எனும் கிராமத்தில் யாழ்ப்பாணம் பருத்தித்துறை வீதியிலிருந்து மேற்காக 100 மீற்றர் தூரத்தில்அமைந்துள்ள ஓர் முருகன் கோயில் ஆகும்.

வரலாறு

நீர்வேலிக் கிராமம் முற்று முழுதாக முருக வழிபாட்டுக்கு முதன்மை கொடுத்த கிராமம். இக்கிராமத்தில் சைவ சமயத்தவரைத் தவிர்ந்த பிற மதத்தவர்களுக்கு வாய்ப்பு இல்லாத சூழ்நிலை பாரம்பரியமாகக் காணப்பட்டது. அன்னியராட்சிக் காலத்தில்கூட இக்கிராமத்தில் மக்கள் மதம் மாறவில்லை. இக்கிராமத்து பாரம்பரிய வரலாற்றில் முக்கிய அம்சமாக பொது மக்களின் நாமங்கள் கந்தபுராணத்தை மையமாகி இதனை கட்டினர்

அமைக்கப்பட்ட வரலாறு

1852 இல் கந்தப் பெருமானது விக்கிரம் கொடிகாமத்திலிருந்து கொண்டு வரப்பட்டுக் கோவில் அமைக்கப்பட்டு கந்தையினார் நல்லயினார் என்னும் சகோதரர் இருவரால் பரிபாலிக்கப்பட்டு வந்தது 1896 இல் மூவர் கொண்ட தர்ம கர்த்தாசபையும் 1918 இல் அறுவர் கொண்ட தர்ம கர்த்தாசபையும் பரிபாலனத்தைத் தொடர்ந்தன. 1968இல் புதிய பரிபாலன சபை தோற்றம் பெற்றது. பிரதேச காரியாதிகாரி முன்னிலையில் நிர்வாக யாப்பு தயாரிக்கப்பட்டு பரிபாலனசபை அமைக்கப்பட்டது. இப்பரிபாலன சபை மூன்றாண்டுக்கு ஒரு முறை புதிய அலுவலரைத் தெரிவுசெய்து ஆலயத்தினைச் செவ்வனே பரிபாலித்து வருகின்றது. ஆரம்பத்தில் 10 நாள் மகோற்சவமும் 1924 இல் கும்பாபிஷேகமும் நடந்த பின் உற்சவநாள்கள் அதிகரிக்கப்பட்டன.

ஆலயத்திருப்பணி

ஆலயத் திருப்பணிகளில் தேர்த்திருப்பணி முதன்மையானது. 1975 காலப்பகுதியில் ஆரம்பித்த இத்தேர்த்திருப்பணி ஊர்மக்களின் காணிக்கையில் திருநெல்வேலி சிற்பக்கலைஞர். திரு. கந்தசாமி அவர்களின் கைவண்ணத்தில் மிகவும் சிறப்பாக நிறைவேறியது.

கோபுரத்திருப்பணி

2003ஆம் ஆண்டு ஆரம்பிக்கப்பட்ட திருப்பணி நல்லை ஆதின இரண்டாவது குருமகாசன்னிதானம் முன்நிலையில் அடிக்கல் நாட்டல் பெற்று துரிதமாக வேலை நடைபெற்று 2006ஆம் ஆண்டு இராஜ கோபுர கும்பாபிஷேகம் நடைபெற்றது

வெளி இணைப்புகள் 
நீர்வேலி அருள்மிகு கந்தசுவாமி கோயில் வரலாறு 

நீர்வேலி கந்தசாமி கோவில்  

வருடப்பிறப்பில் தேரேறிவரும் முருகனே..(சிறப்பு) 

யாழ்ப்பாண மாவட்டத்தில் உள்ள கோயில்கள்
சைவக்குருமார்களின் ஆலயங்கள்
இலங்கையிலுள்ள முருகன் கோவில்கள்
ஐதராபாத்து

ஐதராபாத்து (Hyderabad, ) என்ற தலைப்பில் உள்ள கட்டுரைகள்:

இந்தியா 
 ஐதராபாத்து (இந்தியா), தெலுங்கானா மாநிலத்தின் தலைநகர்
 ஐதராபாத்து மாவட்டம், இந்தியா, தெலுங்கானா மாநிலத்தின் ஒரு மாவட்டம்
 ஐதராபாத் இராச்சியம் (1724 - 1948)
 ஐதராபாத் மாநிலம் (1948–1956)
 ஐதராபாத், உத்தரப் பிரதேசம், உத்தரப் பிரதேசத்தில் உள்ள ஊர்

பாக்கித்தான் 
 ஐதராபாத் (பாகிஸ்தான்), பாக்கித்தானின் சிந்து மாகாணத்தில் ஒரு முக்கிய நகரம்
 ஐதராபாத் மாவட்டம், பாகிஸ்தான், பாக்கித்தானின் ஒரு மாவட்டம்
அயனியாக்கம்

அயனியாக்கம் (ionization) அல்லது அயனாக்கம் என்பது அணு அல்லது மூலக்கூறு ஒன்று ஏற்றம் ஒன்றைப் பெறுவதன் மூலம் அல்லது இழப்பதன் மூலம் அயனி நிலைக்கு மாறும் இயற்பியல் செயற்பாடு ஆகும். இங்கு ஏற்றம் பெற்ற அணு அல்லது மூலக்கூறு அயனி எனப்படும்.

மேற்கோள்கள்

அயனிகள்
அணு இயற்பியல்
இயற்பியல் வேதியியல்
 
மூலக்கூறு இயற்பியல்
சரோஜா (திரைப்படம்)

சரோஜா 2008 ஆண்டில் வெளியான ஒரு தமிழ்த் திரைப்படம் ஆகும். வெங்கட் பிரபுவின் தயாரிப்பான இப்படத்திற்கு யுவன் சங்கர் ராஜா இசையமைத்திருந்தார். ஆங்கிலத் திரைப்படத்தைத் தழுவி எடுக்கப்பட்ட இப்படம் தெலுங்கிலும் வெளியானது.

வெளியிணைப்புகள்
 அதிகாரப்பூர்வ இணையத்தளம்

மேற்கோள்கள்

2008 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
வெங்கட் பிரபு இயக்கிய திரைப்படங்கள்
ஜெயராம் நடித்த திரைப்படங்கள்
ஹெச். எம். எஸ் (கப்பல் பெயர்)

ஹெச். எம். எஸ் அல்லது எச். எம். எசு (ஆங்கிலம்: H. M. S) என்ற ஆங்கில குறுக்கம், ஹிஸ் அல்லது ஹெர் மெஜஸ்டீஸ் ஷிப் (ஆங்கிலம்: His or Her Majesty's Ship) என்ற ஆங்கிலத் தொடரைக் குறிக்கின்றது. இதற்கு அரசரின் (அல்லது அரசியின்) கப்பல் என்று பொருளாகும். முடியாட்சி அரசமைப்பு உள்ள நாடுகளின் கடற்படைகளின் கப்பல்களுக்கு பெயர்களின் முன்னொட்டாக இக்குறுக்கம் பயன்படுத்தபடுகிறது. எடுத்துக்காட்டாக ஒரு போர்க்கப்பலின் பெயர் ”சிட்னி” என்றிருந்தால் அது அதிகாரப்பூர்வமாக ”ஹெச். எம். எஸ். சிட்னி” என்றழைக்கப்படும்.

இந்த முன்னொட்டு வழக்கம் பிரிட்டன், சுவீடன் போன்ற முடியாட்சி நாடுகளில் பின்பற்றப்படுகிறது. பிரிட்டனின் முன்னாள் காலனிகளான ஆஸ்திரேலியா, கனடா, நியூசிலாந்து போன்ற நாடுகளின் கப்பற்படைகளும் இது போன்ற ஒரு பெயரிடல் மரபைப் பின்பற்றுகின்றன. இந்நாட்டுக் கப்பல்கள் அரசர்/அரசியின் ஆஸ்திரேலிய/கனடிய/நியூசிலாந்திய கப்பல்கள் என்றழைக்கப்படுகின்றன. உலகின் பல நாடுகள் பிரித்தானிய பேரரசின் பகுதிகளாக இருந்தபோது அந்நாடுகளின் கப்பற்படைகளும் இப்பெயரிடல் மரபைப் பின்பற்றின. எடுத்துக்காட்டாக பிரித்தானியாவின் இந்தியப் பேரரசுவின் போர்க்கப்பல்கள் அரசரின் இந்தியக் கப்பல் (ஹிஸ் மெஜஸ்டீஸ் இந்தியன் ஷிப்) என்று வழங்கப்பட்டன.

மேற்கோள்கள்

ஐக்கிய இராச்சியத்தின் கப்பல்கள்
துப்பாக்கியால் சுட்டு மரண தண்டனை

துப்பாக்கியால் சுட்டு மரண தண்டனையை நிறைவேற்றுவது பல நூற்றாண்டுகளாக இருந்து வரும் வழக்கம். துப்பாக்கிகள் கண்டுபிடிக்கப்படுவதற்கு முன் அம்புகள் எய்து குற்றம் சாட்டப்பட்டவரைக் கொல்லும் வழக்கம் இருந்து வந்தது. அப்பழக்கமே துப்பாக்கியால் சுட்டுக்கொல்லும் பழக்கமாக மாறியது. தண்டனையை நிறைவேற்ற படைவீரர்களால் அல்லது காவல்துறையினரால் ஒரு சுடு குழு உருவாக்கப்படுகிறது. இக்குழுவின் உறுப்பினர்கள் அனைவரும் ஒரே நேரத்தில் துப்பாக்கி விசையை அழுத்தி குற்றவாளியை நோக்கிச் சுடுகின்றனர். பொதுவாக குற்றவாளியின் கண்கள் கட்டப்பட்ட நிலையில் அவர் சுடு குழுவின் முன் நிறுத்தப்படுகிறார். சட்டம் ஒழுங்கு மீறலுக்கும், படைகளில் பொறுப்பைவிட்டு ஓடியவர்களுக்கும் இம்முறையில் தண்டனை நிறைவேற்றப்படுகிறது. உலகின் பல நாடுகள் இன்னும் இப்பழக்கத்தைப் பின்பற்றுகின்றன.

வெளி இணைப்புகள்

மேற்கோள்கள்

மரண தண்டனை
குற்றவியல் சட்டம்
அஞ்சில் அஞ்சியார்

அஞ்சில் அஞ்சியார் ஒரு சங்க காலத் தமிழ்ப் புலவர்.

பெயர்க் காரணம்
ஊஞ்சலாடும் பெண்ணை இவர் 'அஞ்சில் ஓதி' என்று குறிப்பிடுகிறார். இதனால் இப்புலவர் பெயருக்கு 'அஞ்சில்' என்னும் அடைமொழி தரப்பட்டுள்ளது எனலாம். எனினும் அஞ்சில் ஆந்தையார் பாடலில் அஞ்சில் என்னும் சொல் வரவில்லை. எனவே அஞ்சில் என்னும் சொல் ஊரைக் குறிப்பதாகக் கொள்ளவேண்டியுள்ளது.

பாடிய பாடல்கள்
சங்க இலக்கியங்களில் இவர் பாடியதாக ஒரே ஒரு பாடல் உள்ளது. (நற்றிணை: 90 மருதம்)

பாடல் தரும் செய்தி
அந்த மூதூரில் ஆடியல் விழா. எல்லாரும் உடையோர் போலப் பெருங்கை (நல்லொழுக்க) உணவு அருந்துவர். துணி வெளுக்கும் புலத்தி துவைக்காத புத்தாடை அணிந்துகொள்வர். பனைநார்க் கயிற்றில் ஊஞ்சல் கட்டி ஆடுவர், மாலை போட்டுக்கொண்டு ஆடுவர். (ஆடிக் காற்றில் அம்மியும் நகரும் என்பார்கள். ஆடிமாதக் காற்றில் மரங்கள் மிகுதியாக ஆடும்.  இதனால்  இந்த மாதத்துக்குப் பெயர் ஆடி. ஆடி மாதத்தில் நடைபெறும் திருவிழா ஆடிப்பதினெட்டு.  இந்த நாளில் தூறி என்று சொல்லி ஊஞ்சலாடுவது இக்காலத்திலும் உண்டு) தலைவி ஒருத்தி  இன்று புத்தாடை புனையவில்லை. மாலை போட்டுக்கொள்ளவில்லை. தோழியர் ஆட்டும் ஊஞ்சலும் ஆடவில்லை.  இவள் அழுதுகொண்டே ஒதுங்கிச் செல்கிறாள். காரணம்  இவளது தலைவனை நயன் இல்லாத மாக்கள் (மகளிர்) தழுவிக்கொண்டனர். இதனை வேந்தனும் கண்டுகொள்ளவில்லை. இந்த அரசனால் என்ன பயன் என்கிறாள் தோழி. தலைவியிடம் சொல்வது போலப் பாணன் கேட்கும்படி தோழி சொல்கிறாள். பாணன் தூது சென்று தலைவனிடம் குறையைச் சொல்லிப் போக்கவேண்டும் என்பது கருத்து.

மேற்கோள்கள் 

சங்கப் புலவர்கள்
அஞ்சில் ஆந்தையார்

அஞ்சில் ஆந்தையார் ஒரு சங்க காலத் தமிழ்ப் புலவர்.

பெயர்க் காரணம்
ஆதன் தந்தை என்னும் சொற்கள் இணையும்போது ஆந்தை என அமையும் என்று தொல்காப்பியம் குறிப்பிடுகிறது. அஞ்சில் என்னும் ஊரில் வாழ்ந்த புலவர் இந்த ஆந்தையார்.

பாடிய பாடல்கள்
சங்க இலக்கியங்களில் இவரது பெயரில் இரண்டு பாடல்கள் உள்ளன.

குறுந்தொகை: 294 நெய்தல்
பாடல் தரும் செய்தி: தலைவன் தலைவியோடு கடலாடினான். கானல் என்னும் கடற்பெருவெளியில்  இவளுடன் தங்கியிருந்தான். தலைவி தன் தோழிமாரோடு சேர்ந்து தழூஉ ஆடும்போது  இவனும் சேர்ந்து ஆடினான். ஏதோ தொடர்பு இல்லாதவன் போல வந்தவன் தலைவியைத் தழுவிக்கொண்டான்.  இவள் தன் உறுப்பை மறைக்க அணிந்துள்ள தழையாடை போல  இவளை  இவன் சுற்றிக்கொண்டிருக்கிறான். விளைவு தலைவியின் தாய்  இவளைக் காப்பாற்றும் நிலை வந்துவிட்டது. இப்படித் தோழி தலைவனுக்குச் சொல்கிறாள்.

நற்றிணை 233 குறிஞ்சி
பாடல் தரும் செய்தி: தலைவன் தலைவி களவொழுக்கம் நீள்கிறது. தோழி தலைவியை எச்சரிக்கிறாள். கடுவனும் மந்தியும் நடுங்கும்படி குரங்குக்குட்டி மேக இருளில் மறைந்துகொள்ளும் நாட்டை உடையவன் தலைவன். உன்னுடைய நெஞ்சிலுள்ள ஈரத்தைத் தொட்டுப்பார்.  இவன் ஆன்றோர் சொல்லின்படி நடக்கும் சான்றோனா என்று எண்ணிப்பார். தெளிந்தபின் இவனோடு தொடர்பு கொள், என்கிறாள்.

மேற்கோள்கள் 

சங்கப் புலவர்கள்
ஊர் பெயரால் அறியப்படும் மக்கள்
அடைநெடுங் கல்வியார்

அடைநெடுங் கல்வியார் ஒரு சங்க காலத் தமிழ்ப் புலவர்.

பெயர்க் காரணம்
அடை என்னும் சொல் நீரில் படரும் செடி இனங்களின் இலையைக் குறிக்கும். இங்கு அடை என்னும் சொல் அடை படர்ந்த ஊரைக் குறிக்கிறது. நெடுங்கிள்ளி, நெடுஞ்செழியன், நெடுஞ்சேரலாதன் என்னும் அரசர் பெயர்களிலும், நெடும்பல்லியத்தனார், நெடும்பார தாயனார் போன்ற புலவர் பெயர்களிலும் வருவது போல இப்புலவர் பெயரிலும் அடைமொழியாக அமைந்துள்ளது. கல்வியார் என்பது இப்புலவர்க்கு ஊர்மக்கள் இட்டு வழங்கிய பெயர்.

பாடிய பாடல்கள்
சஙக இலக்கியங்களில் இவர் பாடியதாக மூன்று பாடல்கள் உள்ளன. மூன்றும் புறநானூற்றில் இடம் பெறுகின்றன.

இவரது பாடல்கள் தரும் செய்திகள்:

புறம் 283
அழும்பில் என்னும் ஊர் நீர்நாய் விளையாடும் ஆற்றுப்பகுதியில் இருந்தது என்றும், முதலை மேயும் அகழியைக் கொண்டது என்றும், இவ்வூரில் வலம்புரிக் கோசர்கள் வாழ்ந்தனர் என்றும் இப்பாடலில் புலவர் குறிப்பிட்டுள்ளார். வலம்புரி கோசரின் அவைக்களம் வலம்புரிச் சங்கு போன்ற அமைப்பினைக் கொண்டது. 
இங்குள்ள மணலில் மகளிர் தெற்றிப்பாவை விளையாடுவர். இவர்களது விளையாட்டு இந்தக் கோசரின் அவைக்கள விளையாட்டை விட நன்று என்கிறார் புலவர். 
பச்சைநிற இலைகளைக் கொண்ட தும்பைப் பூவை அரசன் நெற்றிக்கு மேலே அணிந்திருந்தான் என்று கூறப்படுவதால் அரசனின் போரைப்பற்றி இப்பாடல் குறிப்பிடுகிறது என்பதைத் தெளிவாக உணரமுடிகிறது.

புறம் 344 மகப்பாற்காஞ்சி
இப்பாடல் அடி ஒன்றிலும் சிதைவு உள்ளது.
கணியன் சொல்லும் நல்லிலக்கணங்கள் அனைத்தும் கொண்ட ஒரு பெண்ணை மணக்கப்போவது யார் என்று ஊரார் பேசிக்கொள்கின்றனர். இரண்டு பேர் அந்தப் பெண்ணை மணக்க விரும்புகின்றனர்.
ஒருவன் அந்தப் பெண்ணுக்குப் பரிச விலையாகத் தன் ஊரையும், சிறந்த செல்வங்களையும் தர முன்வருகிறான். அவனது ஊர் நெல் விளையும் வயல்களைக் கொண்டது. வயல்நெல்லை மயில்கள் மேய வரும். அந்த மயில்களை மகளிர் கைவளை குலுங்க வீசி ஓட்டுவர். அப்போது அந்த மயில்கள் அங்குள்ள துறைகளில் வளர்ந்திருக்கும் மருத மரத்தில் ஏறிக்கொள்ளும். அப்படிப்பட்ட ஊரையே அவளுக்கு விலையாகத் தர அவன் முன்வருகிறான். 
மற்றொருவன் அரசன். அவன் பகைநாட்டைத் தீயிட்டுக் கொளுத்திய பண்பில்லா ஆண்மை கொண்டவன். 
பெண்ணைப் பெற்றவர்கள் யாருக்கு அந்தப் பெண்ணைத் தரப்போகிறார்கள் என்பது ஊர் பேசிக்கொள்ளும் செய்தி.

புறம் 345 மகப்பாற்காஞ்சி

மேற்கோள்கள்

சங்கப் புலவர்கள்
பண்ணைவிளை

பண்ணைவிளை தூத்துக்குடி மாவட்டம் ஸ்ரீவைகுண்டம் தாலுகா பெருங்குளம் கிராமத்தில் அடங்கிய குக்கிராமம் ஆகும். ஒரு மேல்நிலைப்பள்ளி, ஆரம்பபள்ளி மற்றும் கால்நடை மருத்துவமனை என்பன இங்கு உண்டு.பண்ணைவிளை பங்களாவில் உள்ள கிறிஸ்து ஆலயம் வெள்ளைக்காரர்களால் கட்டப்பட்டது. பண்ணைவிளையில் பரி. திரித்துவ ஆலயம் 1923 இல் கட்டி முடிக்கப்பட்டது. ஏமி கார்மிக்கல் அம்மையார் இந்த பகுதிகளில் பணிவிடை செய்து தேவதாசி ஒழிப்பிற்கு அரும்பாடுபட்டார்கள்.

தூத்துக்குடி மாவட்டத்திலுள்ள கிராமங்கள்
ஒலி வணிகக்குறியீடு

ஒலி வணிகக்குறியீடு என்பது, ஒரு வணிக உற்பத்திப் பொருளை அல்லது சேவையை அடையாளப்படுத்துவதற்காக ஒலியைப் பயன்படுத்தி உருவாக்கப்படும் ஒரு வகை வணிகக் குறியீடு ஆகும். முன்னர் வணிகக் குறியீடுகளுக்கு ஒலியைப் பயன்படுத்தும் வழக்கம் மிகவும் குறைவு. அண்மைக் காலங்களில் ஒலியும் வணிகக் குறியீடுகளில் பயன்படுவது அதிகரித்து வருகிறது. ஒலி ஒரு வணிகக் குறியீட்டின் கூறாகக் கருதப்படாமல் இருந்ததால், முன்னர் ஒலியை வணிகக் குறியீடாகப் பதிவு செய்து காப்புரிமை பெறுவது கடினமானதாக இருந்தது. இவ்விடயம், உலக வணிக அமைப்பின் அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தத்தில் கவனத்துக்கு எடுத்துக்கொள்ளப்பட்டது. இவ்வொப்பந்தம் வணிகக் குறியீடு என்பதை ஒரு பொருளையோ சேவையையோ இன்னொன்றிலிருந்து வேறுபடுத்தும் வல்லமை கொண்ட ஏதாவது ஒரு குறியீடு என வரையறுத்தது. இதன் மூலம் ஒலியையும் வணிகக் குறியீடாக ஏற்றுக்கொள்ளும் வாய்ப்பு ஏற்பட்டது. எனினும் வெவ்வேறு நாடுகள் இது தொடர்பில் வெவ்வேறு விதமான நடைமுறைகளைக் கையாண்டு வருகின்றன.

குறிப்புகள்

இவற்றையும் பார்க்கவும்
 அடையாளச் சின்னம்

வெளியிணைப்புக்கள்
 ஒலிக் கோப்புகளுடன் கூடிய ஒலி வணிகக்குறியீடுகளின் பட்டியல்  ஐக்கிய அமெரிக்க காப்புரிமம் மற்றும் வணிகக் குறியீடுகள் அலுவலக இணையத்தளம். 
 மரபுசாரா வணிகக் குறியீட்டுக் காப்பகம் 
 மரபுசாரா வணிகக் குறியீட்டுக் காப்பகம், 2010 ஆம் ஆண்டுக்கான வெளியீடு 
 ஐரோப்பிய ஒன்றியத்தில் ஒலி வணிகக் குறியீடுகளைப் பதிவு செய்வது தொடர்பான கட்டுரை 

வணிகக் குறியீடுகள்
அதியன் விண்ணத்தனார்

அதியன் விண்ணத்தனார் சங்க காலப் புலவர்களில் ஒருவர்.

பெயர் விளக்கம் 
சேர சோழ பாண்டியரில் சிலர் புலவர்களாகவும் விளங்கியது போலத் தகடூரை ஆண்ட அதியமான் பரம்பரையில் வந்த புலவர் இவர் ஆதலால் அதியன் என்னும் அடைமொழியுடன் இவர் குறிப்பிடப்பட்டுள்ளார். ஆவூர் மூலங்கிழாரால் பாடப்பட்ட அரசன் விண்ணத்தாயன் என்னும் பெயரைப் பெற்றுள்ளான். (புறம் 216) விண் அத்து ஆயன் என்னும் சொற்களின் கூட்டுத்தொடரே விண்ணத்தாயன். இதில் அத்து என்பது சாரியை என்பதைத் தொலகாப்பியத்தால் உணரலாம். மண்ணில் ஆடுமாடு மேய்ப்பவர் ஆயர். விண்ணில் அனைத்தையும் மேய்க்கும் ஆயன் திருமால். இந்த வகையில் திருமாலைக் குறிக்கும் பெயர்தான் விண்ணத்தாயன் என்பது விளங்கும்.

இவரது பாடல்  
இவரது பெயரில் ஒரே ஒரு பாடல் உள்ளது. அது அகம் 301 பாலை

பாடல் தரும் செய்தி 
திருவிழா முடிந்த மறுநாள் பாணர்கள் தமத் இசைக்கருவிகளைக் கலப்பையில் கட்டித் தூக்கிக்கொண்டு வேறூர் சென்றுவிடுவர். அப்போது அந்த ஊர் வெறிச்சோடித் துன்பறுவது போலத் தான் துன்பறுவதாகத் தலைவி தன் தோழியிடம் சொல்கிறாள்.

உவமைகள்   
இவர் தன் கருத்தை விளக்கத் தந்துள்ள உவமைகள் சுவையானவை.
 வறண்டுபோன யாழ் நரம்பு போல் அவள் வாயிலிருந்து சொற்கள் வருகின்றனவாம். 
 பாணர் ஏறிச்செல்லும் வண்டியின் கூடாரம்(ஆரை) முதலை கொட்டாவி விடுவது போல இருக்குமாம்.
 மகளிர் வைத்த விளக்கு எரிவது எருக்கம்பூ போல இருக்குமாம்.
 பாணர் பாடினியரோடு களிறும் பிடியும் உரசிக்கொண்டு செல்வது போலச் செல்வார்களாம்.
 தண்ணீரில் இருக்கும் தவளை வானம் முழங்குவது போலத் தெவிட்டுமாம்.
 தலைவனோடு இருந்த நாள் திருவிழா நாளாம். அவனைப் பிரிந்திருக்கும் நாள் வெற்றுநாளாம்.

உசாத்துணை

சங்கப் புலவர்கள்
சங்ககால அதியர்
சங்கப்புலவர்களில் அதிய அரசர்கள்
ஆசியன் பெயிண்ட்ஸ்

ஆசியன் வண்ணப்பூச்சு (Asian Paints; , ) இந்தியாவின் பெயிண்ட் துறையில் மிகப்பெரிய நிறுவனம். மும்பையைத் தலைமையிடமாகக் கொண்டு இயங்கும் இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.

மேற்கோள்கள்

வெளி இணைப்புகள்
அதிகாரப்பூர்வ இணையதளம்

நிப்டி 50 நிறுவனங்கள்
இந்திய தேசிய பங்கு சந்தை நிறுவனங்கள்
டாட்டா தேனீர்

டாட்டா தேயிலை நிறுவனம் (Tata Tea Limted, ) தேசிய பங்குசந்தை மற்றும் மும்பை பங்குசந்தையில் பட்டியலிடப்பட்டது. தேயிலைத்துறையில் உலகளவில் இரண்டவது பெரிய நிறுவனம்.

வெளி இணைப்புகள்
 அதிகாரப்பூர்வ இணையதளம் 

டாட்டா குழுமம்
மும்பை பங்குச் சந்தை நிறுவனங்கள்
இந்திய தேசிய பங்கு சந்தை நிறுவனங்கள்
நிப்டி 50 நிறுவனங்கள்
சிப்லா

சிப்லா (Cipla, , ) 1935ம் ஆண்டு இந்தியாவில் தொடங்கப்பட்ட ஒரு பன்னாட்டு மருந்து மற்றும் உயிரி தொழில்நுட்ப நிறுவனம் ஆகும். இதன் தலைமையகம் மும்பையில் இயங்கிவருகின்றது. சிப்லா முதன்மையாக சுவாச நோய், இருதய நோய், கீல்வாதம், நீரிழிவு நோய், எடை கட்டுப்பாடு மற்றும் மனச்சோர்வுக்கு சிகிச்சையளிப்பதற்கான மருந்துகளையும் இன்னும் பல மருந்துகளையும் தயாரிக்கின்றது. இந்நிறுவனம் தேசிய பங்குச் சந்தை மற்றும் மும்பை பங்குச் சந்தையில் பட்டியலிடப்பட்டுள்ளது.,,

குவாஜா அப்துல் ஹமீத் அவர்களால் 1935 ஆம் ஆண்டில் மும்பையில் (Cipla - 'The Chemical, Industrial & Pharmaceutical Laboratories' ' தி கெமிக்கல் இன்டஸ்ட்ரியல் லேபராட்டரீஸ்) வேதியியல், தொழில்துறை மற்றும் மருந்து ஆய்வகங்கள்' என்ற பெயரில் நிறுவப்பட்டது., இந்நிறுவனத்தின் பெயர் 20 ஜூலை 1984 இல் 'சிப்லா லிமிடெட்' என மாற்றப்பட்டது. 
1985 ஆம் ஆண்டில், அமெரிக்க எஃப்.டி.ஏ இந்நிறுவனத்திற்க்கு மொத்த மருந்து உற்பத்தி செய்வதற்க்கு ஒப்புதல் அளித்தது.

இதன் நிறுவனரான குவாஜா அப்துல் ஹமீத் அவர்களின் மகன் யூசுப் ஹமீத், கேம்பிரிட்ஜ் படித்த ஒரு வேதியியலாளர் அவர் தலைமையில், இந்நிறுவனம் வளரும் நாடுகளில் உள்ள ஏழை மக்களுக்கு சிகிச்சையளிக்க பொதுவான மருந்து மற்றும் எய்ட்ஸ் நோய்க்கான மருந்துகளை தயாரித்து வழங்குகின்றது.
1995 ஆம் ஆண்டில், சிப்லா உலகின் முதல் வாய்வழியாக எடுத்துக்கொள்ளும், டெஃபெரிபிரோனை அறிமுகப்படுத்திது.

2001 ஆம் ஆண்டில், சிப்லா எச்.ஐ.வி சிகிச்சைக்கான மருந்துகளை (ஆன்டிரெட்ரோவைரல்கள்) ஒரு பகுதியளவு செலவில் (ஒரு நோயாளிக்கு ஆண்டுக்கு $ 350 க்கும் குறைவாக) வழங்கியது 

உலகை தற்போது அச்சுறுத்திவரும் கொரோனா நோய்க்கு மருந்தாக கருதப்படும் ஹைட்ராக்ஸி குளோரோகுயின் மருந்தும் இந்நிறுவனத்தின் தயாரிப்பு என்பது குறிப்பிடத்தக்கது.

மேற்கோள்கள்

வெளி இணைப்புகள்
இணையதளம்

நிப்டி 50 நிறுவனங்கள்
இந்திய வகைக்குறிகள்
1850

1850 (MDCCCL) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 சனவரி 29 – அமெரிக்க காங்கிரசில் 1850 இன் உடன்பாட்டை ஹென்றி கிளே அறிமுகப்படுத்தினார்.
 பெப்ரவரி 28 - யூட்டா பல்கலைக்கழகம் நிறுவப்பட்டது.
 மார்ச் 19 – அமெரிக்கன் எக்ஸ்பிரஸ் ஆரம்பிக்கப்பட்டது.
 ஏப்ரல் 19 – நிக்கராகுவாவைத் தமக்குள் பங்கிட வழி வகுக்கும் கிளைட்டன்-புல்வார் உடன்பாடு ஐக்கிய அமெரிக்காவுக்கும் பிரித்தானியாவுக்க்ம் இடையில் எட்டப்பட்டது.
 ஜூலை 3 - கோஹினூர் வைரம் விக்டோரியா மகாராணியிடம் ஒப்படைக்கப்பட்டது.
 செப்டம்பர் 9 - கலிபோர்னியா ஐக்கிய அமெரிக்காவின் 31வது மாநிலமாக இணைக்கப்பட்டது.
 அக்டோபர் 1 - சிட்னி பல்கலைக்கழகம் நிறுவப்பட்டது.

நாள் அறியப்படாதவை
 பிரான்ஸ் அல்ஜீரியாவுக்கு குடியேறிகளை அனுப்ப ஆரம்பித்தது.
 144,000 இந்தியத் தொழிலாளர்கள் டிரினிடாடுக்கும், 39,000 இந்தியர்கள் யமேக்காவுக்கும் சென்றனர் (1850-1880)
 லேமன் பிரதர்ஸ் நிறுவனம் ஆரம்பிக்கப்பட்டது.
 யாழ் சம்பத்தரிசியார் கல்லூரி ஆரம்பிக்கப்பட்டது.
 முதலாவது இரண்டு மாடி வீடு யாழ்ப்பாணத்தில் கட்டப்பட்டது.

பிறப்புகள்

இறப்புகள் 
 ஏப்ரல் 23 - வில்லியம் வேர்ட்ஸ்வொர்த், ஆங்கிலக் கவிஞர் (பி. 1770)

1850 நாட்காட்டி

மேற்கோள்கள்
அந்தி இளங்கீரனார்

அந்தி இளங்கீரனார் சங்க காலப் புலவர்களில் ஒருவர். இவரது பெயரில் ஒரே ஒரு பாடல் மட்டும் உள்ளது.

பாடல் 
அகம் 71 பாலை

புலவர் பெயரின் விளக்கம் 
இவரது இயற்பெயர் இளங்கீரன். இவர் கதிரவன் மறையும் அந்தி வேளையை 'பகல் ஆற்றுப்படுத்த பழங்கண் மாலை' என்று சிறப்பித்துள்ளமையால் இவருக்கு 'அந்தி' அன்னும் அடைமொழி வழங்கப்பட்டுள்ளது.

பாடல் தரும் செய்தி 
தலைவன் பிரிந்திருந்தபோது தலைவி தன் வருத்தத்தைத் தோழிக்குப் புலப்படுத்துகிறாள்.

உவமை நலன்கள் 
 செல்வம் குறைந்தோர் பயனின்மையில் நிறைந்தோரைத் தேடும் 'நயனில் மாக்கள்'
 நயனில் மாக்களைப் போல வண்டினம் சுனைப்பூவை விட்டுவிட்டுச் சினைப்பூவை நாடல்
 வானம் வெந்து ஆறு ஓடுவதுபோல அந்தி பூத்தல்
 'நிழல் கால் மண்டிலம்' என்னும் கண்ணாடியில் என் உள்ளம் ஊதும் பெருமூச்சுக் காற்று படிந்து மங்குவது போல என் மதுகை(உள்ளத்தின் உரம்) மாயந்துகொண்டிருக்கிறது போலும்
 என் உயிர் மரத்திலிருந்து புள் பறப்பது போல் பறந்துவிடும்

மேற்கோள்கள்
 

சங்கப் புலவர்கள்
அல்லங் கீரனார்

அல்லங் கீரனார் சங்ககாலப் புலவர்களில் ஒருவர். சங்கநூல் தொகுப்பில் அவரது பாடலர் ஒன்றே ஒன்ற இடம்பெற்றுள்ளது. (நற்றிணை: 245 நெய்தல்.)

பாடல் தரும் செய்தி 
தலைவி கடலிலே நீராடியபோது தலைவன் பார்த்தான். அவள் அழகிலே மயங்கி அவளது இல்லத்துக்கே வந்து வணங்கி நிற்கிறான். அதனைத் தோழி தலைவியிடம் சொல்கிறாள்.

சொல்லும் செய்தி 
அவன் தொழுது நிற்பதைப் பார்த்தால் சிரிப்பு வருகிறது.

அன்று முண்டகப் பூக் கோதையை உன் ஐம்பால் கூந்தலில் வண்டகள் மொய்க்கும்படி சூடிக்கொண்டிருந்தாய். நாம் கடலிலே நீராடினோம். அவன் வந்தான். பின் நீ அவனோடும் நீராடினாய். இன்று அவன் நம் இல்லத்துக்கே வந்துவிட்டான். தொழுதுகொண்டு நின்று வேண்டிக் கேட்கின்றான்.

அகன்ற இடுப்புறுப்பும், தெளிவான இனிய வாய்மொழியும் கொண்ட நீ யார் ஐயோய்(=மென்மையானவளே) என்கின்றான்.

தான் குதிரைமேல் ஏறி வந்தான். அப்போது குதிரை அணங்குதல்(= வருந்துதல்) அவனுக்குத் தெரியவில்லை. தான் அணங்கியதாகக் கூறுகிறான். உன் முகத்தைப் பார்க்கிறான்.

அதுதான் சிரிப்பு வருகிறது.

மேற்கோள்கள் 

சங்கப் புலவர்கள்
உறுதிச் சான்று (சட்டம்)

நீதிமன்றப் பயன்பாடுகளில் உறுதிச் சான்று (en: Affidavit) என்பது இந்தியச் சாட்சிச் சட்டம் பிரிவு 70 ன்படி ஒரு ஆவணத்தை எழுதுபவர் அதனைத் தாம் எழுதியதாக அல்லது தான் சொல்லச் சொல்ல வேறு ஒரு நபரால் எழுத அல்லது தட்டச்சு செய்யப்பட்டு தன்னால் சரிபார்க்கப்பட்டது என செய்யும் ஏற்புரை. அது அவரால் எழுதப்பட்டது என்பதற்கு போதுமான நிரூபணம் ஆகும்.இது போல் தன்னுடைய வழக்கில் தானே வாதிடும் ஒரு நபருக்கு இந்த உறுதிச் சான்று தேவையில்லை.

மேற்கோள்கள்

சட்டம்
மிராஜ் 2000

தசால்ட் மிராஜ் 2000 என்பது ஒரு மீயொலிவேக பன்முகச் சண்டை வானூர்தியாகும். இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்பட்ட நான்காம் தலைமுறை சண்டை வானூர்தியாகும்.

வடிவமைப்பு
இந்த வானூர்தி முச்சக்கர வடிவு கொண்ட இறங்கமைப்பை கொண்டுள்ளது. ஓடுபாதையில் நிறுத்துவதற்காக பின்பகுதியில் கொக்கி அல்லது வான்குடை பொருத்தப்படலாம், இது தரையிறங்கும் தூரத்தை குறைக்க கார்பன் நிறுத்திகளுடன் இணைந்து செயல்படும். இதன் முன் பகுதியில் வான்வழி எரிபொருள் நிரப்புதல் கருவியைக் கொண்டுள்ளது..

மிராஜ் முக்கோண இறக்கைகளைக் கொண்ட ஒரு மீயொலிவேக பன்முகச் சண்டை வானூர்தியாகும். தலா நான்கு தானியங்கி பட்டிகைகள் மற்றும் இறக்கைத் துடுப்புகள் இறக்கைகளின் விளிம்புகளில் பொருத்தப்பட்டிருக்கின்றது. ஒவ்வொரு இறக்கைக்கும் மேலேயும் கீழேயும் காற்று நிறுத்திகள் பொருத்தப்பட்டுள்ளது.

விவரக்குறிப்புகள்

மேற்கோள்கள் 

பிரான்ஸ் போர் வானூர்திகள்
ஆர்க்காடு கிழார் மகனார் வெள்ளைக்கண் அத்தனார்

ஆர்க்காடு கிழார் மகனார் வெள்ளைக்கண் அத்தனார் சங்ககாலப் புலவர்களில் ஒருவர். அவரது பாடலாக ஒன்றே ஒன்று சங்கப்பாடல்களில் (அகநானூறு 64 முல்லை) காணப்படுகிறது.

புலவர் பெயர் பற்றிய விளக்கம் 
அத்தன் என்பது புலவர் பெயர். தமிழ்மக்கள் பொதுவாகக் கருமையான விழியை உடையவர்கள். இப்புலவரது விழி சற்று வெண்மையாக இருந்ததால் இவரை வெள்ளைக்கண் அத்தனார் என்றனர். இக்காலத்தில் வெள்ளைக் கண்ணைப் பூனைக்கண் என்பர். பிற அடைமொழிகள் தெளிவானவை.

பாடல் தரும் செய்தி 
வினைமுற்றி மீளும் தலைமகன் தன் தேர்ப்பாகனிடம் சொல்கிறான்.
மாலையில் ஆனிரைகள் மீளும்போது அவற்றின் மணியொலி கேட்டு நம் தேரின் குதிரை மணியொலியோ எனக் கலங்கும் என்னவளின் துன்பம் களையும் நேரம் வந்துவிட்டது. வள்பு என்னும் சாட்டையால் குதிரையை முடுக்கி ஓட்டுக.

ஆபூண் தெண்மணி 
காளை தன் காலால் மணலைப் பறித்துச் சிதறும். கொம்பால் புற்றுமண்ணைக் குத்தித் தூக்கும். பின் தன் வேட்கையை வெளிப்படுத்திக்கொண்டு பசுவைத் தழுவிக்கொண்டு நடக்கும். பசு தன் கன்றை நினைத்துக் கனைத்துக்கொண்டு தன் மன்றத்தை நோக்கி ஓடும். அப்போது பசுக்களின் கழுத்தில் கட்டியிருக்கம் தெண்தெண் என்று ஒலி கேட்கும் தெண்மணி ஒலிக்கும்.

தோர்செல்லும் வழி 
தளவம் பூக்கள் பூத்திருக்கும். ஈரப்பதமாக மண் இருக்கும். (காரணம், அது கார்காலம்) கூர்மையான, இலைபோல் அகன்ற, எண்ணெய் பூசப்பட்ட மினுமினுப்புடைய வேலினை உடைய இளையர் நம் பக்கத்தில் ஓடிவந்து குதிரையை மேலும் முடுக்குவர்.

சங்கப் புலவர்கள்
ஊர் பெயரால் அறியப்படும் மக்கள்
செர்பெரசு

செர்பெரஸ் (ஆங்கிலம்: Cerberus; கிரேக்க மொழி: Κέρβερος) கிரேக்க புராணங்களின்படி பாதாள உலகின் காவல்கார நாய் ஆகும்.வழமையாக இதற்கு மூன்று தலைகள் என்று கூறபட்டலும், ஐம்பது தலை கொண்டதாக சிலர் கூறுகின்றனர். இது ஹேடிசின் (கிரேக்க நரகம்) ராஜ்யத்தில் இருந்து எவரையும் தப்பவோ அல்லது உள்நுழையவோ விடாமல் பாதுகாத்தது. ஆயினும் ஆர்பிஸ் தனது இசையால் மனம் மயங்கசெய்து உள்நுழைந்தார்.

மேலும் பார்க்க 
 கிரேக்கப் பழங்கதைகளில் வரும் உயிரினங்களின் பட்டியல்

வெளி இணைப்பு

மேற்கோள்கள்

எர்க்குலிசின் வேலைகள்
அழிசி நச்சாத்தனார்

அழிசி நச்சாத்தனார் என்பவர் சங்கநூல் தொகுப்பில் இடம் பெற்றுள்ள புலவர்களில் ஒருவர். ஒரே ஒரு பாடல் இவரது பெயரில் உள்ளது. அது குறுந்தொகை 271 மருதம் ஆகும்.

புலவர் பெயர் 
அழிசி என்னும் பெயர் ஊரின் பெயரையும், ஆளின் பெயரையும் குறிக்கும் வகையில் சங்கநூல்களில் குறிப்புகள் வருகின்றன. இப்புலவர் அழிசி என்னும் ஊரினராகவோ, அழிசி என்பவரின் மகனாகவோ இருக்கவேண்டும்.

அழிசி அம் பெருங்காடு என்னும் நிலப்பகுதி சோழர்களின் ஆட்சிக்கு உட்பட்டியுந்தது.(நற்றிணை 87) சேந்தன் என்பவனின் தந்தையாகிய அழிசி என்பவன் ஆர்க்காட்டை ஆண்டுவந்தான். (குறுந்தொகை 258, நற்றிணை

நச்செள்ளையார், நப்பாலத்தனார், நக்கீரனார் என்னும் பெயர்களில் 'ந' என்பது நன்மை என்னும் பொருளைத் தருவது போல இப்புலவர் பெயரிலுள்ள ந எழுத்தும் நல்ல சாத்தனார் என்னும் பொருளைத் தரும்.

பாடல் தரும் செய்தி 
தலைமகன் தோழியை வேண்டினான். தோழி தலைமகளை வேண்டினாள். தலைமகள் தோழியிடம் சொல்கிறாள். மழை அருவி போலக் கொட்டும் நாட்டை உடையவன் அவன். அவனை நம்பி ஒருநாள்தான் அவனோடு இருந்தேன். என் நோயோ தவப்பன்னாள் துன்புறுத்துகின்றது. இன்னும் அவனுடன் கூடினால் என் நிலைமை என்ன ஆகும்?

திருக்குறள் அடியோடு ஒப்புமை 
உற்றது மன்னும் ஒருநாள் - இது இப்பாடலில் உள்ள அடி
கண்டது மன்னும் ஒருநாள் - இது திருக்குறளில் உள்ள அடி

மேற்கோள்கள்

சங்கப் புலவர்கள்
மகிழ்ச்சி நேரம்

மகிழ்ச்சி நேரம் என்பது 2007-2009 காலப் பகுதியில் ஈழப் போராட்டம் தீவிரம் அடைந்து மக்கள் தொடர்ச்சியான இடம்பெயர்ந்து கொண்டிருக்கையில், அங்கிருந்த சிறுவர்களை ஒரு சிறிது நேரம் மகிழ்ச்சியாக வைத்திருக்க செயற்படுத்தப்பட்ட ஒரு திட்டமாகும்.  சிறுவர்களை ஓவியம் வரைதல், பாட்டு, நகைச்சுவை, role playing ஊடாக ஈடுபடுத்தினர்.  மனநிலை மோசமாக அல்லது மனவிரக்தியில் இருந்த சிறுவர்களுக்கு இது சிறு பொழுதெனினும் ஒரு விடுதலையாக இருந்தது.  

தமிழீழம்
மிக்-21

மிகோயன் குருவிச் மிக்-21 என்பது ஒரு மீயொலிவேக சண்டை மற்றும் இடைமறிப்பு தாரை வானூர்தியாகும். இது சோவியத் ஒன்றியத்தில் மிகோயன் குருவிச் நிறுவனத்தால் 1950 களில் வடிவமைக்கப்பட்டது.

நான்கு கண்டங்களில் உள்ள ஏறத்தாழ 60 நாடுகள் இந்த வானூர்திகளைப் பயன்படுத்தின.  இதன் முதல் வானூர்தி தயாரிக்கப்பட்டு ஏழு தசாப்தங்கள் ஆன பிறகும் இது இன்றும் உபயோகத்தில் உள்ளது. போர் வானூர்தி வரலாற்றில் அதிகம் தயாரிக்கப்பட்ட மீயொலிவேக தாளை வானூர்தி இதுவேயாகும்.

ஆரம்ப காலங்களில் தயாரிக்கப்பட்ட விமானங்கள் இரண்டாம் தலைமுறை வானூர்திகளாகவும், பிற்காலங்களில் தயாரிக்கப்பட்ட விமானங்கள் மூன்றாம் தலைமுறை வானூர்திகளாகவும் கருதப்பட்டன.

வடிவமைப்பு
மிக்-21  சோவியத் ஒன்றியத்தில் உருவாக்கப்பட்ட முதல்  மீயொலிவேக சண்டை மற்றும் இடைமறிப்பு தாரை வானூர்தியாகும். இது மாக் 2 வரை வேகமாக பறக்கக்கூடிய ஒரு இலகுரக போர் வானூர்தியாகும். இது குறுகிய தூரம் மட்டுமே பறக்கக்கூடிய  டெல்டா இறக்கைகள் கொண்ட வானூர்தியாகும். குறைந்த தூரம் மட்டுமே பறக்க முடிந்ததால்  பின்னர் மேம்படுத்தப்பட்ட மாறுபாடுகளில் அதிக எரிபொருள் எடுத்துச் செல்லும் வகையில்  இவை மாற்றியமைக்கப்பட்டன. இந்த தாரை வானூர்தியானது வானில் நொடிக்கு 235 மீட்டர் ஏறக்கூடியதாகும்.

இந்த வானூர்தி ஒரு நீள்வட்ட வடிவில் 1.24 மீட்டர் அகலம் கொண்டுள்ளது. தாரைப் பொறிக்கான காற்று ஒரு கூம்பு வடிவ நுழைவாயில் மூலம் எடுக்கப்படுகிறது. வானூர்தியின் மூக்கின் இருபுறமும், பொறிக்கு அதிக காற்றை வழங்குவதற்கு செவுள்கள் உள்ளன.

விமானத்தின் அடிப்பகுதியில், மூன்று காற்று நிறுத்திகள் உள்ளன, இரண்டு முன்புறம் மற்றும் பின்புறம். காற்று நிறுத்திகளுக்குப் பின்னால் பிரதான இறங்கமைப்பிற்கான விரிகுடாக்கள் உள்ளன. வானூர்தியின் கீழ் பகுதியில் இறக்கையின் பின் விளிம்பிற்குப் பின்னால் ஆயுதங்களை எடுத்துச் செல்வதற்கான இணைப்புப் புள்ளிகள் உள்ளன. செங்குத்து நிலைப்படுத்தி மற்றும் வாலின் அடிப்பகுதியில் உள்ள ஒரு சிறிய துடுப்பு வானூர்தியைக் கட்டுப்படுத்த உதவுகிறது. பிரதான இறங்கமைப்பிற்கான சக்கரங்கள் 87° சுழற்றிய பின் உடற்பகுதிக்குள் உள்வாங்குகின்றன. இதனுடன் அதிர்ச்சி உறிஞ்சிகள் இறக்கைக்குள் பின்வாங்குகின்றன. மூக்கு பகுதியில் உள்ள சக்கரம் உடற்பகுதியில் கதிரலைக் கும்பாவிற்கு கீழ் முன்னோக்கி உள்வாங்குகிறது.

தயாரிப்பு
சோவியத் ஒன்றியத்தில் மொத்தம் 10,645 விமானங்கள் கட்டப்பட்டன. அவை மூன்று தொழிற்சாலைகளில் தயாரிக்கப்பட்டன: மாஸ்கோ (3,203), கார்க்கி (5,765) மற்றும் திபிலீசி (1,678). உரிமத்தின் கீழ் செக்கோஸ்லோவாக்கியாவில் 194 வானூர்திகள் கட்டப்பட்டன. இந்தியாவின் இந்துஸ்தான் ஏரோனாடிக்ஸ் லிமிட்டெட் 657 வானூர்திகளை தயாரித்தது.

மேற்கோள்கள்

மிகோயன் போர் வானூர்திகள்
எடப்பாடி (சட்டமன்றத் தொகுதி)

எடப்பாடி சட்டமன்ற தொகுதி சேலம் மாவட்டத்தை சேர்ந்த தொகுதியாகும். 1951ம் ஆண்டிலிருந்து இது சட்டமன்ற தொகுதியாக உள்ளது. 1957 & 1962 ஆகிய இரு தேர்தல்களில் மட்டும் இது சட்டமன்றத் தொகுதியாக இருக்கவில்லை.

இத்தொகுதியில் வன்னியர் சமூகத்தினர் பெரும்பான்மையாகவும், அதற்கு அடுத்தப்படியாக கொங்கு வேட்டுவக் கவுண்டர்கள், கொங்கு வேளாளர், முதலியார் சமூகத்தினரும் உள்ளனர். இத்தொகுதியில் ஆண்கள் 1 லட்சத்து 44 ஆயிரத்து 757 பேர், பெண்கள் 1 லட்சத்து 39 ஆயிரத்து 597 பேர், மூன்றாம் பாலினத்தினர் 24 பேர் என மொத்தம் 2 லட்சத்து 84 ஆயிரத்து 378 வாக்காளர்கள் உள்ளனர்.

கடந்த 1951 ஆம் ஆண்டு முதல் கடந்த 2016 ஆம் ஆண்டு வரை நடந்த தேர்தலில் அதிமுக 6 முறையும், திமுக 2 முறையும், காங்கிரஸ் 2 முறையும், பாமக 3 முறையும் வெற்றி பெற்றுள்ளன. தற்போது, தமிழக முதல்-அமைச்சர் எடப்பாடி பழனிசாமி இந்த தொகுதியின் சட்டமன்ற உறுப்பினராக இருக்கிறார். 4 தேர்தல்களில் எடப்பாடி பழனிசாமி வெற்றி பெற்றுள்ளார் மற்றும் ஒருமுறை தோல்வியை தழுவினார்.

2021 தமிழ்நாடு சட்டமன்றத் தேர்தலில் அதிமுக சார்பில் தற்போது எடப்பாடி க. பழனிசாமி 6வது முறையாகவும்,   திமுக சார்பில் த. சம்பத் குமார், மக்கள் நீதி மய்யம் சார்பில் தாசப்பராஜ், நாம் தமிழர் கட்சி சார்பில் ஸ்ரீரத்னா, அமமுக சார்பில் பூக்கடை என். சேகர் ஆகியோர் போட்டியிட்டனர்.

விவசாயமும் நெசவுத் தொழிலும்தான் இந்த பகுதியின் பிரதானமான தொழில்களாக இருக்கிறது. காவிரி ஆறு ஓடக்கூடிய எடப்பாடி பகுதியில் சுற்றிலும் ஏரிகளும், குளங்களும் உள்ளன. குறிப்பாக அரிய வகை பாறைகள் உள்ளன. காவிரி நதிக்கரையோரம் அமைந்துள்ள எடப்பாடி தொகுதியில் நெசவும், விவசாயமும் பிரதான தொழில்கள். கைத்தறி, விசைத்தறி, பட்டு துண்டு, கைலி மற்றும் சுடிதார் உடைகள் ஆகியவை எடப்பாடி தொகுதியில் அதிக அளவில் உற்பத்தி செய்யப்படுகிறது.

தொகுதியில் அடங்கியுள்ள பகுதிகள் 
 எடப்பாடி வட்டம்
 மேட்டூர் வட்டம் (பகுதி)

வீரக்கல், குட்டப்பட்டி, மல்லிக்குட்டப்பட்டி, சின்னசோரகை, பெரியசோரகை, தாசகாப்பட்டி, வனவாசி, சூரப்பள்ளி, தோரமங்கலம், மற்றும் கரிக்காப்பட்டி
கச்சுப்பள்ளி கிராமங்கள்.

நங்கவள்ளி (பேரூராட்சி), வனவாசி (பேரூராட்சி), ஜலகண்டாபுரம் (பேரூராட்சி) மற்றும் (கொங்கணாபுரம்)ஆவடத்தூர்

வெற்றி பெற்றவர்கள் 

1977ல் ஜனதாவின் பி. ஜெயதேவன் 13544 (16.81%) & திமுகவின் எ. ஆறுமுகம் 11695 (14.52%) வாக்குகளும் பெற்றனர்.
1980ல் காங்கிரசு சார்பில் நின்ற கே. எஸ். சுப்ரமணிய கவுண்டர் 17884 (18.33%) வாக்குகள் பெற்றார்.
1989ல் காங்கிரசின்  கோவிந்தசாமி 16289 (17.52%) வாக்குகள் பெற்றார். அதிமுக ஜானகி அணியின் ஐ. கணேசன்  15181 (16.32%) வாக்குகள் பெற்றார்.
1991ல் திமுகவின் எ. கந்தசாமி 20011 (16.10) வாக்குகள் பெற்றார்.
1996ல் அதிமுகவின் கே. பழனிசாமி 37036 (28.21%) வாக்குகள் பெற்றார்.
2001ல் சுயேச்சையான பி. கொழந்தா கவுண்டர் 8576 (6.39%) வாக்குகள் பெற்றார்.
2006 தேமுதிகவின் எ. கே. இராஜேந்திரன் 7954 வாக்குகள் பெற்றார்.

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள் 

சேலம் மாவட்டம்
தமிழ்நாடு சட்டமன்றத் தொகுதிகள்
ஏற்காடு (சட்டமன்றத் தொகுதி)

ஏற்காடு சேலம் மாவட்டத்தை சேர்ந்த சட்டமன்ற தொகுதியாகும். இது மலைவாழ் மக்களுக்காக ஒதுக்கப்பட்ட தனி தொகுதியாகும்.

தொகுதியில் அடங்கியுள்ள பகுதிகள் 
ஏற்காடு வட்டம் 
வாழப்பாடி வட்டம்
சேலம் வட்டம் (பகுதி)
சுக்கம்பட்டி, தாதனூர், மூக்கனூர், கதிரிப்பட்டி, ஆச்சாங்குட்டப்பட்டிபுதூர், அமரனூர், ஆச்சாங்குட்டபட்டி, குப்பனூர், வெள்ளையம்பட்டி, வலசையூர், பள்ளிப்பட்டி, தாசநாயக்கன்பட்டி, உடையார்பட்டி, வேடப்பட்டி, டி.பெருமாள்பாளையம்,  மேட்டுப்பட்டிதாதனூர், சின்னனூர், தைலானூர், அதிகாரப்பட்டி, வீராணம், கோரத்துபட்டி மற்றும் கற்பகம் கிராமங்கள், 
ஆத்தூர் வட்டம் (பகுதி)
நெய்யமலை, தும்பல், மலையாளப்பட்டி, அருணா (ஆர்.எப்), சின்னகல்ராயன் மலை (தெற்குநாடு), சின்னகல்ராயன் மலை (வடக்குநாடு), தும்பல் விரிவாக்கம் (ஆர்.எப்) மற்றும் தும்பல் (ஆர்.எப்.) கிராமங்கள்.

வெற்றி பெற்றவர்கள் 

1957ம் ஆண்டில் ஏற்காட்டிற்கு இரண்டு உறுப்பினர்கள் ஒதுக்கப்பட்டதால் எஸ். ஆண்டி கவுண்டன் & எஸ். லட்சுமண கவுண்டர் இருவரும் சட்டமன்றத்துக்கு தேர்ந்தெடுக்கப்பட்டார்கள்.
1977ல் காங்கிரசின் பி. கே. சின்னசாமி 8302 (17.36%) & ஜனதாவின் எம். எ. மணி 5845 (12.23%) வாக்குகளும் பெற்றனர்.
1989ல் காங்கிரசின் பி. ஆர். திருஞானம் 13430  (18.45%) வாக்குகள் பெற்றார். அதிமுக ஜானகி அணியின் ஆர். குணசேகரன் 11012 (15.12%) வாக்குகள் பெற்றார்
1991ல் பாமகவின் பி. பொன்னுசாமி 7392 (9.01%) வாக்குகள் பெற்றார்.
1996ல் அகில இந்திய இந்திரா காங்கிரசின் (திவாரி) கே. சண்முகம் 12900 (14.95%) வாக்குகள் பெற்றார்.
2006 தேமுதிகவின் வி. இராமகிருஷ்ணன் 10740 வாக்குகள் பெற்றார்.
 2013 யூலை மாதம் 18ந் தேதி அதிமுகவின் ஏற்காடு சட்டமன்ற உறுப்பினர் சி. பெருமாள் மரணமடைந்தார் .

2016 சட்டமன்றத் தேர்தல்

வாக்காளர் எண்ணிக்கை 
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,

வேட்புமனுக்கள், இறுதி வேட்பாளர் பட்டியல் குறித்த விவரங்கள்

வாக்குப்பதிவு

முடிவுகள்

மேற்கோள்கள்

வெளியிணைப்புகள் 

ஏற்காடு
சேலம் மாவட்டம்
தமிழ்நாடு சட்டமன்றத் தொகுதிகள்
கூட்டு நுகர்வு

கூட்டு நுகர்வு என்பது தற்போது சில தளங்களில் விரிவாகி வரும் ஒரு பொருளாதார மாதிரி ஆகும்.  பகிர்தல், கைமாறுதல், பண்டமாற்று, வாடகை போன்ற வழிமுறைகளில் நுகர்தல் கூட்டு நுகர்வு ஆகும்.  தனியே ஒருவர் ஒரு பொருளை வாங்கி நுகராமல், பொருட்களைப் பகிர்வது (நூல்கள், இசைத்தட்டுகள்), கைமாறுவது (கருவிகள், உழைப்பு), பண்டமாற்றுவது (உடைகள், சேவைகள்), வாடகைக்கு எடுப்பது (தானுந்து, ஓய்வு விடுதிகள்) கூட்டு நுகர்வு ஆகும். தற்போது வளர்ச்சி பெற்று வரும் சமூக ஊடகங்களாலும், peer-to-peer முறைமைகளாலும் இது சாத்தியமாகி உள்ளது.

வெளி இணைப்புகள் 
 கூட்டு நுகர்வு பற்றிய ரெட் பேச்சு

மேற்கோள்கள்

நுகர்வு
பகிர்வுப் பொருளாதாரம்
பொருளாதார முறைமைகள்
உடைப் பரிமாற்று

உடைக் கைமாற்று என்பது ஒருவர் உடையை இன்னொருவர் பெற்றுப் பயன்படுத்துவதைக் குறிக்கிறது.  மூத்த உறவினர்களின் உடைகளை இளையோர் அணிவது ஒரு வகை உடைக் கைமாற்று ஆகும்.  மேற்குநாடுகளில் ஒருவர் தமக்கு விருப்பமில்லாத ஆனால் நல்ல நிலையில் உள்ள உடைகளை கைமாற்று இடத்துக்கு எடுத்துச் சென்று இன்னொருடன் கைமாற்றுச் செய்யலாம்.  இதனால் இருவரும் பயன்பெறுகிறார்கள், பணம் சேமிப்பாகிறது, சூழலுக்கு கழிவு செல்வது தவிர்க்கப்படுகிறது.

மேற்கோள்கள்

நுகர்வு
மீள்பயன்பாடு
தானுந்துப் பகிர்வு

தானுந்துப் பகிர்வு, கார் பகிர்வு, கார் கார் சேர்மம் என்பது தானுந்துப் பயணத்தை பிறருடன் சேர்ந்து செய்வது, அல்லது தானுந்தை பிறருடன் பகிர்ந்து பயன்படுதுவதைக் குறிக்கிறது.  இப்படிச் சேர்ந்து பயன்படுத்துவதால் கார்ச் செலவு குறைகிறது, சூழல் மாசடைதல் குறைகிறது, நண்பர்களையும் பெற முடியும்.

மேலும் பெருநகரங்களில் போக்குவரத்து நெரிசல் ஒரு முக்கியத் தொல்லையாக இருப்பதால் தானுந்துப் பகிர்வு இதனைக் குறைக்கும் ஒரு வழிமுறையாகவும் பார்க்கப்படுகிறது.

மேற்கோள்கள்

தானுந்துப் பகிர்வு
ரெக்சொப்

ரெக்சொப் (நுட்பக் கடை,  தமிழக வழக்கு: டெக்சாப்) என்பது ஒரு உறுப்பினர்களுக்குரிய ஒரு பட்டறை ஆகும்.  எல்லா திறன் நிலைகளிலும் இருக்கும் ஆர்வலர்களும் அவர்களின் செயற்றிட்டங்களை நிறைவேற்ற பல்வேறு தொழிற்துறை கருவிகளையும் சாதங்களையும் இங்கு பயன்படுத்தலாம்.  இங்கு இந்தக் கருவிகளைப் பயன்படுத்த தேவையான அடிப்படை பயிற்சியும் வழங்கப்படுகிறது.

வெளி இணைப்புகள்

மேற்கோள்கள்

நுகர்வு
தொழினுட்பம்